ג'סי מארש

ג'סי מארש (באנגלית: Jesse Marsch; נולד ב-8 בנובמבר 1973) הוא כדורגלן עבר ומאמן כדורגל אמריקאי המשמש כמאמנה של נבחרת קנדה. מארש נולד בעיר רסין שבוויסקונסין, והחל את הקריירה שלו בליגת המכללות בקבוצה של אוניברסיטת פרינסטון, בה שיחק בעמדת הקשר והחלוץ. ב-1996 נבחר מארש בדראפט של ה-MLS על ידי די. סי. יונייטד בה שיחק במשך שתי עונות. בעונת 1998 הוא עבר לקבוצת שיקגו פייר. מארש שיחק שבע עונות בשיקגו פייר וזכה איתה ב-1998 בליגת ה-MLS. ב-2006 עבר לצ'יבאס ארצות הברית ושיחק בה במשך שלוש עונות, עד לפרישתו ב-2009. למארש גם שתי הופעות בנבחרת ארצות הברית. ב-2010 מונה מארש לעוזרו של בוב בראדלי בנבחרת ארצות הברית. ביולי 2011 עם פיטוריו של בראדלי עזב מארש את תפקידו. באוגוסט 2011 מונה למאמנה של מוניטריאול, שהצטרפה לליגת ה-MLS. לאחר עונה אחת בה הקבוצה סיימה במקום ה-12, עזב מארש את הקבוצה. בינואר 2015 מונה למאמנה של ניו יורק רד בולס. עונתו הראשונה נחשבה להצלחה גדולה. ניו יורק רד בולס סיימה עם המאזן הטוב ביותר בעונה הסדירה, ואף שלבסוף לא זכתה באליפות, זכה מארש בתואר מאמן העונה בליגה. בקיץ 2018 מארש מונה לעוזר מאמן הקבוצה הבכירה של קבוצת רד בול, ר.ב. לייפציג מהבונדסליגה הגרמנית. בלייפציג הוא עזר למאמן הקבוצה, ראלף ראנגניק, לסיים במקום השלישי בליגה והקבוצה העפילה בפעם הראשונה בהיסטוריה לליגת האלופות. מארש מונה למאמנה הראשי של רד בול זלצבורג ב-6 ביוני 2019. בעונתו הראשונה בתפקיד, הוביל מארש את זלצבורג לזכייה בדאבל המקומי. הקבוצה זכתה בבונדסליגה האוסטרית לאחר שניצחה 68.75% ממשחקיה, 12 נקודות יותר מהקבוצה שסיימה במקום השני, ראפיד וינה. הקבוצה זכתה גם בגביע האוסטרי לאחר ניצחון 5–0 על אוסטריה לוסטנאו. בעונת 2020/2021 העפיל עם הקבוצה לשלב הבתים של ליגת האלופות. במרץ 2021 הוביל את הקבוצה לזכייה שלישית ברציפות בגביע האוסטרי לאחר ניצחון 0–3 על ל.א.ס.ק. לינץ. מארש הוכרז כמאמנה הראשי החדש של ר.ב. לייפציג החל מעונת 2021/2022, במקומו של יוליאן נגלסמן. ב-5 בדצמבר 2021 פוטר מארש מתפקידו לאחר רצף תוצאות רעות, בהן הדחה בשלב הבתים של ליגת האלופות. ב-28 בפברואר 2022 מונה מארש למאמנה של לידס יונייטד.. הוא פוטר מתפקידו ב-6 בפברואר 2023 לאחר שבעה משחקים ללא ניצחון, כשהקבוצה ניצבת במקום ה-17 בטבלה. נבחרת קנדה ב-13 במאי 2024 מונה מארש למאמנה של נבחרת קנדה. גביע ה-MLS: ‏1996, 1997 מגן האוהדים: 1997 גביע ארצות הברית הפתוח: 1996 גביע ה-MLS: ‏1998 מגן האוהדים: 2003 גביע ארצות הברית הפתוח: 1998, 2000, 2003 מגן האוהדים: 2015 הבונדסליגה האוסטרית: 2019/2020, 2020/2021 הגביע האוסטרי: 2019/2020, 2020/2021 אישיים מאמן השנה ב-MLS: ‏2015 מדיה וקבצים בנושא ג'סי מארש בוויקישיתוף ג'סי מארש, באתר Transfermarkt ג'סי מארש, באתר Soccerway ג'סי מארש, באתר WorldFootball.net ג'סי מארש, באתר National Football Teams ג'סי מארש, באתר FootballDatabase.eu פרופיל המאמן, באתר Transfermarkt Facebook, Twitter, Show more sharing options, Facebook, Twitter, Jesse Marsch, a true MLS original, retires from Chivas USA, Los Angeles Times, ‏6 בפברואר 2010 (באנגלית אמריקאית) S. I. Wire, The New York Red Bulls have hired Jesse Marsch as their new head coach, Sports Illustrated (באנגלית אמריקאית) FC Red Bull Salzburg - Jesse Marsch officially presented, redbulls (באנגלית) RasenBallsport Leipzig - Neuer-Cheftrainer-Jesse-Marsch, redbulls (בגרמנית) היורש של ביילסה: ג'סי מארש מונה למאמן לידס, באתר וואלה, 28 בפברואר 2022 "Leeds sack boss Marsch after less than year in role". Bbc.co.uk. נבדק ב-6 בפברואר 2023. {{cite web}}: (עזרה)